CELEX: 31984R3520
Language: el
Date: 1984-12-14 00:00:00
Title: Κανονισμός (ΕΟΚ) αριθ. 3520/84 της Επιτροπής της 14ης Δεκεμβρίου 1984 για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους

Avis juridique important

|

31984R3520

Κανονισμός (ΕΟΚ) αριθ. 3520/84 της Επιτροπής της 14ης Δεκεμβρίου 1984 για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  

Επίσημη Εφημερίδα αριθ. L 328 της 15/12/1984 σ. 0016 - 0016 Ισπανική ειδική έκδοση: Κεφάλαιο 03 τόμος 33 σ. 0035  Πορτογαλική ειδική έκδοση : Κεφάλαιο 03 τόμος 33 σ. 0035 

***** ΚΑΝΟΝΙΣΜΟΣ (ΕΟΚ) αριθ. 3520/84 ΤΗΣ ΕΠΙΤΡΟΠΗΣ  της 14ης Δεκεμβρίου 1984  για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 27 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1470/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3519/84 (4), προέβλεψε νέα μέθοδο καθορισμού της περιεκτικότητας σε έλαιο των ελαιούχων σπόρων· ότι, συνεπώς, είναι σκόπιμο να τροποποιηθεί το άρθρο 32 του κανονισμού (ΕΟΚ) αριθ. 2681/83 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1814/84 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 32 του κανονισμού (ΕΟΚ) αριθ. 2681/83 αντικαθίσταται από το ακόλουθο κείμενο:  «Άρθρο 32  Η λήψη των δειγμάτων, η αναγωγή των δειγμάτων σε δείγματα ανάλυσης, καθώς και ο προσδιορισμός της περιεκτικότητας σε έλαιο, σε ξένα σώματα και σε υγρασία, διενεργούνται σύμφωνα με τις μεθόδους που καθορίζονται στα παραρτήματα Ι έως V και VII του κανονισμού (ΕΟΚ) αριθ. 1470/68 της Επιτροπής (1).  (1) ΕΕ αριθ. L 239 της 28. 9. 1968, σ. 2.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 208 της 3. 8. 1984, σ. 1.  (3) ΕΕ αριθ. L 239 της 28. 9. 1968, σ. 2.  (4) Βλέπε σελίδα 12 της παρούσας Επίσημης Εφημερίδας.  (5) ΕΕ αριθ. L 266 της 28. 9. 1983, σ. 1.  (6) ΕΕ αριθ. L 170 της 29. 6. 1984, σ. 44.